text: [{"text_idx": "#000005", "text": "Gihatagag kagawasan sa estado ang mga kumpanyang nakapalit nga palapdon ang kontrol, pakusgon ang signal ug \u201ci-digitize\u201d ang mga cell tower aron magamit sa komunikasyong 5G. Gawas dinhi, gihatagan sila ug 19 pa ka kumpanya og permit nga magtukod og hangtud 50,000 ka bag-ong cell tower. Niini, lima lamang ang kumpanyang Pilipino. Sa karon, aduna lamang 22,405 ka cell tower sa Pilipinas."}, {"text_idx": "#000009", "text": "Wala ginatago sa US nga ginaila niining hisgutanan sa kaugalingong nasudnong seguridad ang lokal nga telekomunikasyon sa Pilipinas, ilabina sa isyu sa cybersecurity. Matud pa, 90% sa mga transaksyong pinansyal sa Wall Street (sentro sa ekonomiya sa US) nagaagi sa Pilipinas, matud sa usa ka upisyal sa embahada sa US sa Pilipinas. Ginaduso niini ang $33-milyon ka proyektong BEACON alang sa pagtukod og imprastruktura, pagtakda og lokal nga mga palisiya kalabot sa cybersecurity ug pagbansay sa mga Pilipinong mamumuo aron proteksyunan ang cybersecurity sa mga kumpanya ug transaksyong Amerikano sa nasud."}, {"text_idx": "#000011", "text": "Sukwahi kaayo nga ang sistema sa komunikasyon sa Pilipinas ginapailalum sa kontrol sa US ug ginahilabtan sa gubyerno niini, bisan og ang US ang usa sa pinakadakung estadong nalambigit sa mass surveillance o pagpaniktik sa iyang katawhan. Lakip sa mga programang pangsarbeylans nga ginapatuman sa US ang gitawag og PRISM, nga nagapangulekta sa tanang email, mga imahe, dokumento, ug uban pang sensitibong impormasyon kakunsabo ang pipila ka dagkung kumpanya. Lahi pa kini sa mga programang Dishfire, ECHELON, INDECT, ug uban pa."}]